**Δελτίο Τύπου Δημοπρασίας Loudos Auctions**

Ο **Θάνος Λούδος** προσκαλεί το φιλότεχνο κοινό της Αθήνας να παρακολουθήσει και να συμμετέχει στη δημοπρασία που περιλαμβάνει μοναδικά έργα τέχνης, πολύτιμα ρολόγια και κοσμήματα, σπάνιες αντίκες και αντικείμενα γνωστών σχεδιαστών.

Το Σάββατο 13 Μαίου στις 19:00 θα πραγματοποιηθεί η ζωντανή δημοπρασία του Οίκου Δημοπρασιών Loudos Auctions στο ξενοδοχείο Athens Gate (Λεωφόρος Συγγρού 10, 11742, Αθήνα) με παρουσία κοινού (ελεύθερη είσοδος – εγγραφές από 18:00).

Στη δημοπρασία παρουσιάζονται μοναδικές ευκαιρίες για να εμπλουτίσουν οι συλλέκτες τις συλλογές τους, προτάσεις για τη δημιουργία νέων συλλογών και επιπλέον ευκαιρίες απόκτησης σπάνιων αντικειμένων σε λογικές τιμές και αξίες τις οποίες καθορίζει ο αγοραστής!

Θα δημοπρατηθούν 75 πρωτότυπα έργα τέχνης σημαντικών Ελλήνων και ξένων καλλιτεχνών, όπως Γιάννης Τσαρούχης, Νίκος Χατζηκυριάκος - Γκίκας, Σπύρος Βασιλείου, Γιάννης Σπυρόπουλος, Δημήτρης Μυταράς, Αλέκος Φασιανός, Δημήτρης Γέρος, Γεράσιμος Στέρης, Νίκος Κεσσανλής, Μποστ (Μποσταντζόγλου Χρύσανθος), Παύλος (Διονυσόπουλος), Χρύσα (Βαρδέα), Βασίλης Φωτόπουλος, Νικόλαος Λύτρας, Γεράσιμος Σκλάβος, Θεόδωρος Χίος (Theo Hios), Τάσος Μαντζαβίνος, Βασίλης Σπεράντζας, Κώστας Λούστας, Λουκάς Γεραλής, Νίκος Νικολάου, Γιάννης Μαλτέζος, Χρόνης Μπότσογλου, Πέτρος Ζουμπουλάκης, Γιώργος Λάππας, Κωστής Γεωργίου, Γιώργος Δέρπαπας, Άγγελος Γιαλλινάς, Σπυρίδων Σκαρβέλης, και άλλοι.

Επιπλέον θα δημοπρατηθούν έργα του Vladimir Yakovlev με προέλευση την περίφημη συλλογή Γ. Κωστάκη, ένα σχέδιο του Ρώσου Anatoly Zverev, 2 έργα του Ελβετού Hans Hinterreiter από ιδιωτική συλλογή στη Νέα Υόρκη ένα σπάνιο έργο του Καναδού Marcel Dzama με προέλευση τη γκαλερί David Zwirner στη Νέα Υόρκη και ένα έργο του ανερχόμενου Devin Troy Strother, ένα hot όνομα στην καλλιτεχνική σκηνή της Αμερικής.

Στη δεύτερη κατηγορία περιλαμβάνονται 20 πολύτιμα και συλλεκτικά ρολόγια εκ των οποίων, 4 Rolex, 6 Cartier, 1 Patek Philippe, 1 Vacheron Constantin, 2 Gerald Genta, 2 Omega, 1 Piaget, 2 Franck Muller, 1 Baum & Mercier με τιμές εκτίμησης από 300€ μέχρι και 15,000€. Υπέροχα κοσμήματα Λαλαούνη & Ζολώτα καθώς και κοσμήματα με πιστοποιητικά επιλεγμένα & ελεγμένα από τους ειδικούς του Loudos Auctions με πραγματικά πολύ ελκυστικές και πραγματικές τιμές εκκίνησης.

Στην τρίτη κατηγορία θα δημοπρατηθούν αντικείμενα γνωστών σχεδιαστών, όπως Hermès, Cartier, Emilio Pucci, Tifanny, Lanvin κα.

Η τέταρτη κατηγορία περιλαμβάνει Φιλελληνικά, Οθωμανικά & Ασιατικά σπάνια αντικείμενα καθώς και επιλεγμένα συλλεκτικά αντικείμενα 19ου αιώνα τα οποία προτείνονται σε ελκυστικές τιμές εκτίμησης και σας περιμένουν να τα ανακαλύψετε!

Η έκθεση των αντικειμένων της δημοπρασίας πραγματοποιείται με ραντεβού στα γραφεία του Οίκου Δημοπρασιών, Λεωφόρος Βασιλέως Κωνσταντίνου 12, 11635, Αθήνα καθημερινά από 11 - 21:00 (προσέλευση κατόπιν ραντεβού).

Επιπλέον για πρώτη φορά μπορείτε να κλείσετε το προσωπικό σας “virtual viewing” μέσω Zoom, What’s up ή Viber χωρίς να χρειαστεί να επισκεφτείτε τον χώρο μας.

Εξερευνήστε το σύνολο των αντικειμένων της δημοπρασίας και τις πληροφορίες στο website του Loudos Auctions [www.loudos.gr](http://www.loudos.gr/) ή [κάνοντας κλίκ εδώ.](https://loudos.gr/el/project/liveauction-in-athensgr/)

[Κατεβάστε τον κατάλογο σε μορφή PDF.](https://cdn.loudos.gr/wp-content/uploads/2023/05/Auction1007-PDF-Catalogue.pdf)

**Σχετικά με τον Οίκο Δημοπρασιών Loudos Auctions**
Ο Οίκος Δημοπρασιών Loudos Auctions εξειδικεύεται σε έργα τέχνης, αντίκες, πολύτιμα κοσμήματα & ρολόγια, αντικείμενα design & designer και σπάνια οθωμανικά, φιλελληνικά και ασιατικά αντικείμενα. Είμαστε ο μοναδικός Οίκος Δημοπρασιών στην Ελλάδα με γραφεία στην Αθήνα και τη Θεσσαλονίκη, η παρουσία μας στις δύο πόλεις μας δίνει τη δυνατότητα να σας παρέχουμε υψηλής ποιότητας υπηρεσίες καθώς και να παραλαμβάνουμε και να παραδίδουμε έργα τέχνης και αντικείμενα και στις δύο τοποθεσίες μας.

Εκτός από τη φυσική μας παρουσία, έχουμε μια ολοκληρωμένη και πολύ καλά εξοπλισμένη διαδικτυακή παρουσία, χρησιμοποιώντας την τελευταία λέξη της τεχνολογίας για τις δημοπρασίες, προσεγγίζοντας ευρύ φάσμα πελατών από την Ελλάδα και το εξωτερικό. Στόχος μας είναι να σας παρέχουμε την απόλυτη εμπειρία δημοπρασίας είτε είστε συλλέκτης, πωλητής ή κάποιος που απλά ενδιαφέρεται για τις δημοπρασίες.